( ຊຸດຝຶກອົບຮົມຄວາມຮູ້ພື້ນຖານດ້ານການເມືອງ-ການປົກຄອງ ແລະ ການສ້າງບ້ານພັດທະນາ
ໃຫ້ແກ່ປະຊາຊົນລຽບຊາຍແດນ ຢູ່ເມືອງຊະນະຄາມ )
ຄະນະໂຄສະນາອົບຮົມແຂວງວຽງຈັນ ໄດ້ເປີດຊຸດຝຶກອົບຮົມຄວາມຮູ້ພື້ນຖານດ້ານການເມືອງ-ການປົກຄອງ ແລະ ການສ້າງບ້ານພັດທະນາໃຫ້ແກ່ປະຊາຊົນລຽບຊາຍແດນ ຢູ່ເມືອງຊະນະຄາມ ແຂວງວຽງຈັນ ຊຸດທີ I ປະຈໍາປີ 2019 ຊຸດຝຶກອົບຮົມໄດ້ໄຂຂຶ້ນໃນຕອນເຊົ້າ, ຂອງວັນທີ 1 ກໍລະກົດ 2019 ຢູ່ທີ່ສະໂມສອນຂອງເມືອງຊະນະຄາມເຊີ່ງໄດ້ດຳເນີນເປັນເວລາ 3 ວັນ ໂດຍໃຫ້ກຽດເຂົ້າຮ່ວມເປັນປະທານຂອງທ່ານ ຈັນແປງ ດວງພະຈັນ ກຳມະ ການພັກແຂວງ, ຫົວໜ້າຄະນະໂຄສະນາອົບຮົມແຂວງ, ທ່ານ ຄຳເຄນ ຈັນທະວົງ ຫົວໜ້າກົມອົບຮົມຄະນະໂຄສະນາອົບຮົມສູນກາງພັກ, ທ່ານ ສະໝານ ວິເສດຍະພົງ ເລຂາພັກເມືອງ, ເຈົ້າເມືອງໆຊະນະຄາມ. ໃນນັ້ນມີຄະນະຮັບຜິດຊອບຊຸດຝຶກອົບຮົມຂັ້ນແຂວງ, ເມືອງ ແລະ ນັກສຳມະນາກອນເຂົ້າຮ່ວມທັງໝົດ 63 ທ່ານ, ຍິງ 16 ທ່ານ ຊຸດຝຶກອົບຮົມໃນຄັ້ງນີ້ໄດ້ນໍາເອົາເອກະສານທີ່ສໍາຄັນ ແລະ ຈໍາເປັນຈໍານວນໜຶ່ງເຂົ້າມາສຶກສາຄົ້ນຄ້ວາ, ຮໍ່າຮຽນ ເຊັ່ນ:
- ເອກະສານ: ຊາດລາວ, ຄົນລາວ ແລະ ມູນເຊື້ອອັນສະຫງ່າລາສີຂອງປະຊາຊົນລາວ.
- ເອກະສານ: ລະບົບການເມືອງ ແລະ ການປົກຄອງ ໃນລະບອບປະຊາທິປະໄຕປະຊາຊົນ.
- ເອກະສານ: ຍົກສູງຄວາມສາມາດນໍາພາຂອງໜ່ວຍພັກບ້ານ, ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ.
- ເອກະສານ: ການສ້າງບ້ານເປັນຫົວໜ່ວຍພັດທະນາ.
- ເອກະສານ: ການແກ້ໄຂຄວາມທຸກຍາກ ແລະ ການຜະລິດເປັນສິນຄ້າ.
- ເອກະສານ: ຄວາມຮູ້ພື້ນຖານກ່ຽວກັບຊາຍແດນ ແລະ ຄວາມເປັນເຈົ້າປະເທດຊາດ.
ໃນວັນທີ 11 ມີນາ 2022 ເວລາ 08:30 ຢູ່ທີ່ຫ້ອງປະຊຸມຄະນະກວດກາພັກ ແຂວງວຽງຈັນ ໜ່ວຍຮາກຖານຊາວໜຸ່ມຄະນະໂຄສະນາອົບຮົມແຂວງ ວຽງຈັນ ໄດ້ຈັດພິທີປະກາດ 4 ບຸກ ຮອບທີ 2 ສະໄໝທີ II ຂອງຄະນະຊາວໜຸ່ມ ປະຊາຊົນປະຕິວັດລາວ ໂດຍການເປັນປະທານຂອງ ສະຫາຍ ນ. ດາວວິໄລ ຄຳປັນຍາ ເລຂາໜ່ວຍຮາກຖານຊາວໜຸ່ມຄະນະໂຄສະນາອົບຮົມແຂວງ ໂດຍໃຫ້ກຽດເຂົ້າຮ່ວມ ຂອງສະຫາຍ ສົມຄິດ ອິນທະວົງ ກຳມະການພັກແຂວງ, ເລຂາໜ່ວຍພັກ, ຫົວໜ້າຄະນະໂຄສະນາອົບຮົມແຂວງ ວຽງຈັນ, ສະຫາຍ ນ. ທິບພະຈັນ ສຸທຳມະວົງ ຄະນະບໍລິຫານງານຊາວໜຸ່ມ ແຂວງວຽງຈັນ ມີບັນດາເລຂາໜ່ວຍຮາກຖານຊາວໜຸ່ມ ປະຊາຊົນປະຕິວັດລາວ ອ້ອມຂ້າງ ແລະ ພ້ອມດ້ວຍສະມາຊິກຊາວໜຸ່ມ ຄະນະໂຄສະນາອົບຮົມແຂວງ ເຂົ້າຮ່ວມທັງໝົດ 25 ສະຫາຍ, ຍິງ 16 ສະຫາຍ.
ຄະນະໂຄສະນາອົບຮົມແຂວງວຽງຈັນ ໄດ້ຈັດພິທີເປີດຮຽນສະໜັບສະໜູນໃຫ້ມະຫາຊົນຜູ້ກ້າວໜ້າ ເພື່ອຂະຫຍາຍເຂົ້າເປັນສະມາຊິກພັກປະຊາຊົນປະຕິວັດລາວ ຊຸດທີ II, ໃນວັນທີ 27ເມສາ 2022, ຢູ່ທີ່ຫ້ອງປະຊຸມຂອງພະແນກເຕັກໂນໂລຊີ ແລະ ການສື່ສານແຂວງວຽງຈັນ ພາຍໃຕ້ການເປັນປະທານຂອງ ສະຫາຍ ຈັນທະວົງ ບົວລະພັນ ຮອງ ເລຂາໜ່ວຍພັກ, ຮອງ ຫົວໜ້າຄະນະໂຄສະນາອົບຮົມແຂວງວຽງຈັນ. ມີມະຫາຊົນຜູ້ກ້າວໜ້າມາຈາກ 5 ພາກສ່ວນ, ເຂົ້າຮ່ວມທັງໝົດ 18 ສະຫາຍ, ຍິງ 8 ສະຫາຍ, ເຊິ່ງ ພິທີເປີດຮຽນສະໜັບສະໜູນໃຫ້ມະຫາຊົນຜູ້ກ້າວໜ້າ ເພື່ອຂະຫຍາຍເຂົ້າເປັນສະມາຊິກພັກປະຊາຊົນປະຕິວັດລາວ ໄດ້ດໍາເນີນໄປດ້ວຍບັນຍາກາດອັນມີເນື້ອໃນ ແລະ ມີຄວາມໝາຍຄວາມສໍາຄັນ ເຊິ່ງເອກະສານທີ່ນໍາມາຮຽນໃນຄັ້ງນີ້ ປະກອບມີ 13 ຄໍາຖາມ-13 ຄໍາຕອບ ທີ່ຄະນະໂຄສະນາອົບ ຮົມສູນກາງພັກສົ່ງໃຫ້ ເຊິ່ງເປັນເອກະສານຄວາມຮູ້ເບື້ອງຕົ້ນທີ່ເຮັດໃຫ້ມະຫາຊົນຜູ້ກ້າວໜ້າໄດ້ຮັບຮູ້ ເຂົ້າໃຈ ກ່ຽວກັບຄວາມເປັນມາ, ອຸດົມການ, ທາດແທ້ ແລະ ຫຼັກການຂອງພັກ ເຮັດໃຫ້ມະຫາຊົນຜູ້ກ້າວໜ້າ ໄດ້ເຂົ້າໃຈກ່ຽວກັບມາດຖານ, ເງື່ອນໄຂ ແລະ ຜົນປະໂຫຍດທີ່ຈະໄດ້ຮັບຂອງສະມາຊິກພັກ.
ໃນວັນທີ 24 ກຸມພາ 2022 ຄະນະໂຄສະນາອົບຮົມແຂວງ ໄດ້ຈັດພິທີປະກາດຮອງຫົວໜ້າຄະນະໂຄສະນາອົບຮົມແຂວງວຽງຈັນ ອອກພັກການ-ຮັບອຸດໜູນບໍານານ ຢູ່ທີ່ຫ້ອງປະຊຸມຄະນະກວດກາພັກແຂວງ ພາຍໃຕ້ການເປັນປະທານຂອງ ທ່ານ ຄໍາພັນ ສິດທິດໍາພາ ກໍາມະການສູນການງພັກ, ເລຂາພັກແຂວງ, ເຈົ້າແຂວງວຽງຈັນ ມີທ່ານ ສົມຄິດ ອິນທະວົງ ກຳມະການພັກແຂວງ ຫົວໜ້າຄະນະໂຄສະນາອົບຮົມແຂວງ ພ້ອມດ້ວຍຄະນະ ແລະ ແຂກຖືກເຊີນຈາກພະແນກອ້ອມຂ້າງພ້ອມດ້ວຍພະນັກງານພາຍໃນຄະນະໂຄສະນາອົບຮົມແຂວງວຽງຈັນເຂົ້າຮ່ວມ.
ໃນວັນທີ 22 ທັນວາ 2021 ເວລາ 13:30 ທີ່ຫ້ອງປະຊຸມຄະນະກວດກາພັກ ແຂວງວຽງຈັນ ໜ່ວຍພັກຄະນະໂຄສະນາອົບຮົມແຂວງວຽງຈັນ ໄດ້ຈັດພິທີຮັບມະຫາຊົນຜູ້ກ້າວໜ້າເຂົ້າເປັນສະມາຊິກພັກສຳຮອງຂອງພັກປະຊາຊົນປະຕິວັດລາວ ພາຍໃຕ້ການເປັນປະທານຂອງ ສະຫາຍ ສົມຄິດ ອິນທະວົງ ກຳມະການພັກແຂວງ, ເລຂາໜ່ວຍພັກ, ຫົວໜ້າຄະນະໂຄສະນາອົບຮົມແຂວງວຽງຈັນ ມີຮອງເລຂາໜ່ວຍພັກ ແລະ ຄະນະໜ່ວຍພັກ 5 ພາກສ່ວນ ແລະ ພ້ອມດ້ວຍສະມາຊິກພັກສົມບູນ ຂອງໜ່ວຍພັກຄະນະໂຄສະນາອົບຮົມແຂວງ ເຂົ້າຮ່ວມ.
ໜ່ວຍກູໄພ: 1625
ມີ 6 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌